megalaa/coptic-corpora huggingface dataset:
Text: 55_2 Timothy_2
Coptic: ⲉϥϯⲥⲃⲱ ⲛⲛⲉⲧⲟⲩⲱϩⲙ ϩⲛⲟⲩⲙⲛⲧⲣⲙⲣⲁϣ ϫⲉⲕⲁⲁⲥ ⲉⲣⲉⲡⲛⲟⲩⲧⲉ ϯⲛⲁⲩ ⲛⲟⲩⲙⲉⲧⲁⲛⲟⲓⲁ ⲉⲡⲥⲟⲟⲩⲛ ⲛⲧⲙⲉ .
English: in gentleness correcting those who oppose him: perhaps God may give them repentance leading to a full knowledge of the truth,
Text: 55_2 Timothy_2
Coptic: ⲁⲩⲱ ⲛⲥⲉⲛⲏⲫⲉ ⲉⲃⲟⲗ ϩⲛⲧϭⲟⲣϭⲥ ⲙⲡⲇⲓⲁⲃⲟⲗⲟⲥ ⲉⲩϭⲏⲡ ⲉⲃⲟⲗ ϩⲓⲧⲟⲟⲧϥ ⲉⲡⲟⲩⲱϣ ⲙⲡⲉⲧⲙⲙⲁⲩ .
English: and they may recover themselves out of the devil's snare, having been taken captive by him to his will.
Text: 55_2 Timothy_3
Coptic: ⲉⲓⲙⲉ ⲇⲉ ⲉⲡⲁⲓ ϫⲉϩⲛⲧϩⲁⲏ ⲛⲛⲉϩⲟⲟⲩ ⲥⲉⲛⲁϣⲱⲡⲉ ⲛϭⲓϩⲉⲛⲟⲩⲟⲉⲓϣ ⲉⲩⲛⲁϣⲧ .
English: But know this, that in the last days, grievous times will come.
Text: 55_2 Timothy_3
Coptic: ⲛⲣⲱⲙⲉ ⲅⲁⲣ ⲛⲁϣⲱⲡⲉ ⲙⲙⲁⲓ ⲡⲉⲩⲙⲧⲟⲛ ⲙⲙⲁⲓ ϩⲟⲙⲛⲧ ⲛⲃⲁⲃⲉ ⲣⲱⲙⲉ ⲛϫⲁⲥⲓϩⲏⲧ ⲛϫⲁⲧ ⲟⲩⲁ ⲛⲥⲉⲥⲱⲧⲙ ⲁⲛ ⲛⲥⲁⲛⲉⲩⲉⲓⲟⲧⲉ ⲛⲁⲧϣⲡϩⲙⲟⲧ ⲉⲩϫⲁϩⲙ .
English: For men will be lovers of self, lovers of money, boastful, arrogant, blasphemers, disobedient to parents, unthankful, unholy,
Text: 55_2 Timothy_3
Coptic: ⲛⲣⲉϥⲙⲓϣⲉ ⲛⲟⲩⲁϩⲓⲏⲧ ⲛⲇⲓⲁⲃⲟⲗⲟⲥ ⲛⲁⲧⲁⲙⲁϩⲧⲉ ⲛⲥⲉⲟ ⲁⲛ ⲛϩⲓⲙⲉⲣⲟⲥ ⲉⲩⲙⲟⲥⲧⲉ ⲙⲡⲡⲉⲧⲛⲁⲛⲟⲩϥ .
English: without natural affection, unforgiving, slanderers, without self-control, fierce, no lovers of good,
Text: 55_2 Timothy_3
Coptic: ⲙⲡⲣⲟⲇⲟⲧⲏⲥ . ⲉⲩⲁⲥⲱⲟⲩ ⲛϫⲁⲥⲓϩⲏⲧ . ⲉⲩⲟ ⲙⲙⲁⲓ ϩⲏⲇⲟⲛⲏ ⲉϩⲟⲩⲉ ⲙⲉⲣⲉ ⲡⲛⲟⲩⲧⲉ .
English: traitors, headstrong, conceited, lovers of pleasure rather than lovers of God;
Text: 55_2 Timothy_3
Coptic: ⲉⲟⲩⲛⲧⲁⲩ ⲙⲙⲁⲩ ⲙⲡϩⲣⲃ ⲛⲧⲙⲛⲧⲉⲩⲥⲉⲃⲏⲥ . ⲉⲩⲁⲣⲛⲁ ⲇⲉ ⲛⲧⲉⲥϭⲟⲙ . ⲛⲉⲓⲕⲟⲟⲩⲉ ⲥⲁϩⲱⲟⲩ ⲉⲃⲟⲗ ⲙⲙⲟⲕ .
English: holding a form of godliness, but having denied the power thereof. Turn away from these, also.
Text: 55_2 Timothy_3
Coptic: ⲉⲃⲟⲗ ⲅⲁⲣ ϩⲛⲛⲁⲓ ⲛⲉ ⲛⲏⲉϣⲁⲩⲟϣⲟⲩ ⲉϩⲟⲩⲛ ⲉⲛⲏⲓ . ⲉⲩⲁⲓⲭⲙⲁⲗⲱⲧⲓⲍⲉ ⲛϩⲉⲛⲥϩⲓⲙⲉ . ⲉⲩⲃⲏⲗ ⲉⲃⲟⲗ ϩⲛϩⲉⲛⲛⲟⲃⲉ ⲉⲩⲃⲏⲕ ϩⲛϩⲉⲛⲉⲡⲓⲑⲩⲙⲓⲁ ⲉⲩϣⲟⲃⲉ .
English: For of these are those who creep into houses, and take captive gullible women loaded down with sins, led away by various lusts,
Text: 55_2 Timothy_3
Coptic: ⲉⲩϫⲓⲥⲃⲱ ⲛⲟⲩⲟⲉⲓϣ ⲛⲓⲙ . ⲉⲙⲛϭⲟⲙ ⲙⲙⲟⲟⲩ ⲉⲉⲓ ⲉⲡⲥⲟⲟⲩⲛ ⲛⲧⲙⲉ ⲉⲛⲉϩ .
English: always learning, and never able to come to the knowledge of the truth.
Text: 55_2 Timothy_3
Coptic: ⲛⲧϩⲉ ⲅⲁⲣ ⲛⲓⲁⲛⲛⲏⲥ ⲙⲛⲓⲁⲙⲃⲣⲏⲥ ⲉⲛⲧⲁⲩⲁϩⲉⲣⲁⲧⲟⲩ ⲟⲩⲃⲉ ⲙⲱⲩⲥⲏⲥ . ⲧⲁⲓ ⲧⲉ ⲧϩⲉ ⲛⲛⲉⲓⲕⲟⲟⲩⲉ ⲉⲩϯ ⲟⲩⲃⲉ ⲧⲙⲉ . ϩⲉⲛⲣⲱⲙⲉ ⲉⲣⲉⲡⲉⲩϩⲏⲧ ⲧⲁⲕⲏⲩⲧ ⲛϫⲟⲟⲩⲧ ϩⲛⲧⲡⲓⲥⲧⲓⲥ .
English: Even as Jannes and Jambres opposed Moses, so do these also oppose the truth; men corrupted in mind, reprobate concerning the faith.
Text: 55_2 Timothy_3
Coptic: ⲁⲗⲗⲁ ⲛⲥⲉⲛⲁⲡⲣⲟⲕⲟⲡⲧⲉ ⲁⲛ ⲉⲙⲁⲧⲉ . ⲧⲉⲩⲙⲛⲧⲁⲧⲥⲟⲟⲩⲛ ⲅⲁⲣ ⲟⲩⲟⲛϩ ⲉⲃⲟⲗ ⲛⲟⲩⲟⲛ ⲛⲓⲙ ⲛⲧϩⲉ ⲉⲛⲧⲁⲧⲁ ⲛⲓⲕⲟⲟⲩⲉ ϣⲱⲡⲉ ⲉⲥⲟⲩⲟⲛϩ ⲉⲃⲟⲗ .
English: But they will proceed no further. For their folly will be evident to all men, as theirs also came to be.
Text: 55_2 Timothy_3
Coptic: ⲛⲧⲟⲕ ⲇⲉ ⲁⲕⲟⲩⲁϩⲕ ⲛⲥⲁⲧⲁⲥⲃⲱ ⲡⲁⲥⲙⲟⲧ ⲡⲁⲧⲱϣ ⲧⲁⲡⲓⲥⲧⲓⲥ ⲧⲁⲙⲛⲧϩⲁⲣϣ ϩⲏⲧ ⲧⲁⲁⲅⲁⲡⲏ ⲧⲁϩⲩⲡⲟⲙⲟⲛⲏ .
English: But you did follow my teaching, conduct, purpose, faith, patience, love, steadfastness,
Text: 55_2 Timothy_3
Coptic: ⲛⲁⲇⲓⲱⲅⲙⲟⲥ ⲛⲁϩⲓⲥⲉ ⲛⲁⲓ ⲉⲛⲧⲁⲩϣⲱⲡⲉ ⲙⲙⲟⲓ ϩⲛⲧⲁⲛⲧⲓⲟⲭⲓⲁ ϩⲛϩⲓⲕⲟⲛⲓⲟⲥ ϩⲛⲗⲩⲥⲇⲣⲁ ⲛⲇⲓⲱⲅⲙⲟⲥ ⲉⲛⲧⲁⲓϣⲟⲡⲟⲩ ⲁⲩⲱ ⲁⲡϫⲟⲉⲓⲥ ⲛⲁϩⲙⲉⲧ ⲛϩⲏⲧⲟⲩ ⲧⲏⲣⲟⲩ .
English: persecutions, and sufferings: those things that happened to me at Antioch, Iconium, and Lystra. I endured those persecutions. Out of them all the Lord delivered me.
Text: 55_2 Timothy_3
Coptic: ⲟⲩⲟⲛ ⲇⲉ ⲛⲓⲙ ⲉⲧⲟⲩⲱϣ ⲉⲱⲛϩ ϩⲛⲟⲩⲙⲛⲧⲉⲩⲥⲉⲃⲏⲥ ϩⲙⲡⲉⲭⲣⲓⲥⲧⲟⲥ ⲓⲏⲥⲟⲩⲥ . ⲥⲉⲛⲁⲡⲱⲧ ϩⲱⲟⲩ ⲛⲥⲱⲟⲩ .
English: Yes, and all who desire to live godly in Christ Jesus will suffer persecution.
Text: 55_2 Timothy_3
Coptic: ⲛⲣⲱⲙⲉ ⲇⲉ ⲙⲡⲟⲛⲏⲣⲟⲥ ⲁⲩⲱ ⲙⲡⲗⲁⲛⲟⲥ ⲥⲉⲛⲁⲡⲣⲟⲕⲟⲡⲧⲉ ⲉⲡⲡⲉⲧϩⲟⲟⲩ ⲉⲩⲥⲟⲣⲙ ⲁⲩⲱ ⲉⲩⲥⲱⲣⲙ ⲛϩⲉⲛⲕⲟⲟⲩⲉ .
English: But evil men and impostors will grow worse and worse, deceiving and being deceived.
Text: 55_2 Timothy_3
Coptic: ⲛⲧⲟⲕ ⲇⲉ ϭⲱ ϩⲛⲛⲉⲛⲧⲁⲕⲥⲃⲟ ⲉⲣⲟⲟⲩ . ⲙⲛⲛⲉⲛⲧⲁⲕⲧⲱⲧ ⲛϩⲏⲧ ϩⲁⲣⲟⲟⲩ . ⲉⲕⲥⲟⲟⲩⲛ ϫⲉⲛⲧⲁⲕϫⲓⲥⲃⲱ ⲛⲧⲛⲛⲓⲙ .
English: But you remain in the things which you have learned and have been assured of, knowing from whom you have learned them.
Text: 55_2 Timothy_3
Coptic: ⲁⲩⲱ ϫⲉϫⲓⲛⲉⲕⲥⲟⲃⲕ ⲕⲥⲟⲟⲩⲛ ⲛϩⲉⲛⲥϩⲁⲓ ⲉⲩⲟⲩⲁⲁⲃ . ⲛⲁⲓ ⲉⲩⲛ ϭⲟⲙ ⲙⲙⲟⲟⲩ ⲉⲧⲥⲁⲃⲟⲕ ⲉⲡⲟⲩϫⲁⲓ ϩⲓⲧⲛⲧⲡⲓⲥⲧⲓⲥ ϩⲙⲡⲉⲭⲣⲓⲥⲧⲟⲥ ⲓⲏⲥⲟⲩⲥ .
English: From infancy, you have known the holy Scriptures which are able to make you wise for salvation through faith, which is in Christ Jesus.
Text: 55_2 Timothy_3
Coptic: ⲅⲣⲁⲫⲏ ⲛⲓⲙ ⲛⲛⲓϥⲉ ⲛⲧⲉⲡⲛⲟⲩⲧⲉ ϩⲉⲛϩⲏⲩ ⲛⲉ . ⲉⲡϯⲥⲃⲱ . ⲉⲡⲉϫⲡⲓⲟ ⲉⲡⲥⲟⲟϩⲉ ⲉⲧⲉⲥⲃⲱ ⲉⲧϩⲛⲇⲓⲕⲁⲓⲟⲥⲩⲛⲏ .
English: Every Scripture is God-breathed and profitable for teaching, for reproof, for correction, and for instruction in righteousness,
Text: 55_2 Timothy_3
Coptic: ϫⲉⲕⲁⲁⲥ ⲉϥⲉϣⲱⲡⲉ ⲛϭⲓⲡⲣⲱⲙⲉ ⲙⲡⲛⲟⲩⲧⲉ ⲉϥϫⲏⲕ ⲉⲃⲟⲗ ⲉϥⲥⲃⲧⲱⲧ ⲉϩⲱⲃ ⲛⲓⲙ ⲛⲁⲅⲁⲑⲟⲛ .
English: that the man of God may be complete, thoroughly equipped for every good work.
Text: 55_2 Timothy_4
Coptic: ϯⲣⲙⲛⲧⲣⲉ ⲙⲡⲉⲙⲧⲟ ⲉⲃⲟⲗ ⲙⲡⲛⲟⲩⲧⲉ ⲙⲛⲡⲉⲭⲣⲓⲥⲧⲟⲥ ⲓⲏⲥⲟⲩⲥ . ⲡⲁⲓ ⲉⲧⲛⲁⲕⲣⲓⲛⲉ ⲛⲛⲉⲧⲟⲛϩ ⲙⲛⲛⲉⲧⲙⲟⲟⲩⲧ . ⲕⲁⲧⲁⲡⲉϥⲟⲩⲱⲛϩ ⲉⲃⲟⲗ ⲙⲛⲧⲉϥⲙⲛⲧⲣⲣⲟ .
English: I command you therefore before God and the Lord Jesus Christ, who will judge the living and the dead at his appearing and his Kingdom:
Text: 55_2 Timothy_4
Coptic: ⲧⲁϣⲉⲟⲉⲓϣ ⲙⲡϣⲁϫⲉ ⲁϩⲉⲣⲁⲧⲕ ϩⲓϫⲱⲟⲩ ⲡⲁⲣⲁⲡⲟⲩⲟⲉⲓϣ ϫⲡⲓⲟ ϩⲙⲡⲟⲩⲟⲉⲓϣ ⲥⲉⲡⲥⲱⲡⲟⲩ ⲉⲡⲓⲧⲓⲙⲁ ⲛⲁⲩ ϩⲙⲙⲛⲧϩⲁⲣϣϩⲏⲧ ⲛⲓⲙ ⲁⲩⲱ ⲧⲉⲥⲃⲱ .
English: preach the word; be urgent in season and out of season; reprove, rebuke, and exhort, with all patience and teaching.
Text: 55_2 Timothy_4
Coptic: ⲟⲩⲛ ⲟⲩⲟⲉⲓϣ ⲅⲁⲣ ⲛⲁϣⲱⲡⲉ ⲉⲛⲥⲉⲛⲁⲁⲛⲉⲭⲉ ⲁⲛ ⲛⲧⲉⲥⲃⲱ ⲉⲧⲟⲩⲟϫ ⲁⲗⲗⲁ ⲕⲁⲧⲁⲛⲉⲩⲟⲩⲱϣ ⲙⲙⲓⲛⲙⲙⲟⲟⲩ ⲥⲉⲛⲁϫⲡⲟ ⲛⲁⲩ ⲛϩⲉⲛⲥⲁϩ ⲉⲣⲉⲛⲉⲩⲙⲁⲁϫⲉ ϩⲱϩ .
English: For the time will come when they will not listen to the sound doctrine, but, having itching ears, will heap up for themselves teachers after their own lusts;
Text: 55_2 Timothy_4
Coptic: ⲁⲩⲱ ⲛⲥⲉⲕⲧⲟ ⲙⲉⲛ ⲛⲛⲉⲩⲙⲁⲁϫⲉ ⲉⲃⲟⲗ ϩⲛⲧⲙⲉ . ⲥⲉⲃⲱⲕ ⲇⲉ ⲉⲛⲉϣϥⲱ .
English: and will turn away their ears from the truth, and turn aside to fables.
Text: 55_2 Timothy_4
Coptic: ⲛⲧⲟⲕ ⲇⲉ ⲛⲏⲫⲉ ϩⲛϩⲱⲃ ⲛⲓⲙ ϣⲡϩⲓ ⲥⲉⲁⲣⲓⲡϩⲱⲃ ⲙⲡⲣⲉϥⲧⲁϣⲉⲟⲉⲓϣ ϫⲱⲕ ⲉⲃⲟⲗ ⲛⲧⲉⲕⲇⲓⲁⲕⲟⲛⲓⲁ .
English: But you be sober in all things, suffer hardship, do the work of an evangelist, and fulfill your ministry.
Text: 55_2 Timothy_4
Coptic: ⲁⲛⲟⲕ ⲅⲁⲣ ⲁⲡⲁⲙⲓϣⲉ ⲟⲩⲱ . ⲁⲩⲱ ⲁⲡⲉⲟⲩⲟⲉⲓϣ ⲙⲡⲁⲃⲱⲕ ⲉⲃⲟⲗ ϩⲱⲛ ⲉϩⲟⲩⲛ .
English: For I am already being offered, and the time of my departure has come.
Text: 55_2 Timothy_4
Coptic: ⲁⲓⲙⲓϣⲉ ⲙⲡⲁⲅⲱⲛ ⲉⲧⲛⲁⲛⲟⲩϥ . ⲁⲓϫⲉⲕ ⲡⲡⲱⲧ ⲉⲃⲟⲗ . ⲁⲓϩⲁⲣⲉϩ ⲉⲧⲡⲓⲥⲧⲓⲥ
English: I have fought the good fight. I have finished the course. I have kept the faith.
Text: 55_2 Timothy_4
Coptic: ⲧⲉⲛⲟⲩ ϭⲉ ϥⲕⲏ ⲛⲁⲓ ⲉϩⲣⲁⲓ ⲛϭⲓⲡⲉⲕⲗⲟⲙ ⲛⲧⲇⲓⲕⲁⲓⲟⲥⲩⲛⲏ ⲡⲁⲓ ⲉⲧⲉⲣⲉⲡϫⲟⲉⲓⲥ ⲛⲁⲧⲁⲁϥ ⲛⲁⲓ ϩⲙⲡⲉϩⲟⲟⲩ ⲉⲧⲙⲙⲁⲩ ⲡⲇⲓⲕⲁⲓⲟⲥ ⲛⲕⲣⲓⲧⲏⲥ ⲛⲁⲓ ⲇⲉ ⲙⲁⲩⲁⲁⲧ ⲁⲛ ⲁⲗⲗⲁ ⲛⲟⲩⲟⲛ ⲛⲓⲙ ⲉⲛⲧⲁⲩⲙⲉⲣⲉ ⲡⲉϥⲟⲩⲱⲛϩ ⲉⲃⲟⲗ .
English: From now on, there is stored up for me the crown of righteousness, which the Lord, the righteous judge, will give to me on that day; and not to me only, but also to all those who have loved his appearing.
Text: 55_2 Timothy_4
Coptic: ⲁⲣⲓⲁⲡⲁⲧⲟⲟⲧⲕ ⲉⲉⲓ ϣⲁⲣⲟⲓ ϩⲛⲟⲩϭⲉⲡⲏ .
English: Be diligent to come to me soon,
Text: 55_2 Timothy_4
Coptic: ⲁⲇⲏⲙⲁⲥ ⲅⲁⲣ ⲕⲁⲁⲧ ⲛⲥⲱϥ ⲉⲁϥⲙⲉⲣⲉ ⲡⲉⲓⲁⲓⲱⲛ ⲁⲩⲱ ⲁϥⲃⲱⲕ ⲉⲑⲉⲥⲥⲁⲗⲟⲛⲓⲕⲏ ⲕⲣⲏⲥⲕⲏⲥ ⲉⲧⲅⲁⲗⲗⲓⲁ ⲧⲓⲧⲟⲥ ⲉⲇⲁⲗⲙⲁⲧⲓⲁ .
English: for Demas left me, having loved this present world, and went to Thessalonica; Crescens to Galatia, and Titus to Dalmatia.
Text: 55_2 Timothy_4
Coptic: ⲗⲟⲩⲕⲁⲥ ⲙⲙⲁⲧⲉ ⲡⲉⲧϩⲁⲧⲏⲓ . ϫⲓ ⲙⲙⲁⲣⲕⲟⲥ ⲛⲅⲛⲧϥ ⲛⲙⲙⲁⲕ . ϥⲣϣⲁⲩ ⲅⲁⲣ ⲛⲁⲓ ⲉⲩⲇⲓⲁⲕⲟⲛⲓⲁ .
English: Only Luke is with me. Take Mark, and bring him with you, for he is useful to me for service.
Text: 55_2 Timothy_4
Coptic: ⲧⲩⲭⲓⲕⲟⲥ ⲇⲉ ⲁⲓϫⲟⲟⲩϥ ⲉⲉⲫⲉⲥⲟⲥ .
English: But I sent Tychicus to Ephesus.
Text: 55_2 Timothy_4
Coptic: ⲡⲁⲫⲉⲗⲱⲛⲏⲥ ⲉⲛⲧⲁⲓⲕⲁⲁϥ ⲛⲥⲱⲓ ϩⲛⲧⲣⲱⲁⲥ ⲛⲧⲛⲕⲁⲣⲡⲟⲥ ⲁⲛⲓϥ ⲉⲕⲛⲏⲩ ⲙⲛⲛϫⲱⲱⲙⲉ . ⲛϩⲟⲩⲟ ⲇⲉ ⲙⲙⲉⲙⲃⲣⲁⲛⲟⲛ .
English: Bring the cloak that I left at Troas with Carpus when you come, and the books, especially the parchments.
Text: 55_2 Timothy_4
Coptic: ⲁⲁⲗⲉⲝⲁⲛⲇⲣⲟⲥ ⲡϩⲁⲙⲕⲗⲗⲉ ⲣϩⲁϩ ⲛⲁⲓ ⲙⲡⲉⲧϩⲟⲟⲩ . ⲉⲣⲉⲡϫⲟⲉⲓⲥ ⲧⲱⲱⲃⲉ ⲛⲁϥ ⲕⲁⲧⲁⲛⲉϥϩⲃⲏⲩⲉ .
English: Alexander, the coppersmith, did much evil to me. The Lord will repay him according to his works,
Text: 55_2 Timothy_4
Coptic: ⲡⲁⲓ ϩⲱⲱⲕ ⲟⲛ ϩⲁⲣⲉϩ ⲉⲣⲟⲕ ⲉⲣⲟϥ ⲁϥϯ ⲅⲁⲣ ⲉⲙⲁⲧⲉ ⲟⲩⲃⲉ ⲛⲁϣⲁϫⲉ
English: of whom you also must beware; for he greatly opposed our words.
Text: 55_2 Timothy_4
Coptic: ϩⲛⲧⲁϣⲟⲣⲡ ⲛⲁⲡⲟⲗⲟⲅⲓⲁ ⲙⲡⲉⲗⲁⲁⲩ ⲁϩⲉⲣⲁⲧϥ ⲛⲙⲙⲁⲓ ⲁⲗⲗⲁ ⲁⲩⲕⲁⲁⲧ ⲛⲥⲱⲟⲩ ⲧⲏⲣⲟⲩ ⲛⲛⲉⲩⲟⲡϥ ⲉⲣⲟⲟⲩ .
English: At my first defense, no one came to help me, but all left me. May it not be held against them.
Text: 55_2 Timothy_4
Coptic: ⲡϫⲟⲉⲓⲥ ⲇⲉ ⲡⲉⲛⲧⲁϥⲁϩⲉⲣⲁⲧϥ ⲛⲙⲙⲁⲓ ⲁⲩⲱ ⲁϥϯϭⲟⲙ ⲛⲁⲓ ϫⲉⲕⲁⲁⲥ ⲉⲣⲉⲡⲧⲁϣⲉⲟⲉⲓϣ ϫⲱⲕ ⲉⲃⲟⲗ ϩⲓⲧⲟⲟⲧⲛⲥⲉⲥⲱⲧⲙ ⲛϭⲓⲛϩⲉⲑⲛⲟⲥ ⲧⲏⲣⲟⲩ ⲁⲩⲱ ⲁⲓⲟⲩϫⲁⲓ ⲉⲣⲱϥ ⲙⲡⲙⲟⲩⲓ .
English: But the Lord stood by me, and strengthened me, that through me the message might be fully proclaimed, and that all the Gentiles might hear; and I was delivered out of the mouth of the lion.
Text: 55_2 Timothy_4
Coptic: ⲡϫⲟⲉⲓⲥ ⲛⲁⲛⲁϩⲙⲉⲧ ⲉϩⲱⲃ ⲛⲓⲙ ⲉϥϩⲟⲟⲩ . ⲁⲩⲱ ϥⲛⲁⲧⲟⲩϫⲟⲓ ⲉϩⲟⲩⲛ ⲉⲧⲉϥⲙⲛⲧⲣⲣⲟ ⲉⲧϩⲛⲧⲡⲉ . ⲡⲁⲓ ⲡⲉⲟⲟⲩ ⲛⲁϥ ϣⲁⲉⲛⲉϩ ⲛⲉⲛⲉϩ ϩⲁⲙⲏⲛ .
English: And the Lord will deliver me from every evil work, and will preserve me for his heavenly Kingdom; to whom be the glory forever and ever. Amen.
Text: 55_2 Timothy_4
Coptic: ϣⲓⲛⲉ ⲉⲡⲣⲓⲥⲕⲁ ⲙⲛⲁⲕⲩⲗⲁ . ⲙⲛⲛⲁⲡⲏⲓ ⲛⲟⲛⲏⲥⲓⲫⲟⲣⲟⲥ .
English: Greet Prisca and Aquila, and the house of Onesiphorus.
Text: 55_2 Timothy_4
Coptic: ⲁⲉⲣⲁⲥⲧⲟⲥ ϭⲱ ϩⲛⲕⲟⲣⲓⲛⲑⲟⲥ . ⲁⲓⲕⲁ ⲧⲣⲟⲫⲓⲙⲟⲥ ⲇⲉ ϩⲛⲙⲓⲗⲏⲧⲟⲥ ⲉϥϣⲱⲛⲉ .
English: Erastus remained at Corinth, but I left Trophimus at Miletus sick.
Text: 55_2 Timothy_4
Coptic: ⲁⲣⲓⲁⲡⲁⲧⲟⲟⲧⲕ ⲉⲉⲓ ϣⲁⲣⲟⲓ ϩⲁⲧϩⲏ ⲛⲧⲉⲡⲣⲱ ⲉⲩⲃⲟⲩⲗⲟⲥ ϣⲓⲛⲉ ⲉⲣⲟⲕ ⲙⲛⲡⲟⲩⲇⲏⲥ ⲙⲛⲗⲓⲛⲟⲥ ⲁⲩⲱ ⲕⲗⲁⲩⲇⲓⲁ ⲙⲛⲛⲉⲥⲛⲏⲩ ⲧⲏⲣⲟⲩ .
English: Be diligent to come before winter. Eubulus salutes you, as do Pudens, Linus, Claudia, and all the brothers.
Text: 55_2 Timothy_4
Coptic: ⲡϫⲟⲉⲓⲥ ⲙⲛⲡⲉⲕⲡⲛⲉⲩⲙⲁ
English: The Lord Jesus Christ be with your spirit. Grace be with you. Amen.
Text: 56_Titus_1
Coptic: ⲡⲁⲩⲗⲟⲥ ⲡϩⲙϩⲁⲗ ⲙⲡⲛⲟⲩⲧⲉ ⲡⲁⲡⲟⲥⲧⲟⲗⲟⲥ ⲇⲉ ⲙⲡⲉⲭⲣⲓⲥⲧⲟⲥ ⲓⲏⲥⲟⲩⲥ . ⲕⲁⲧⲁⲧⲡⲓⲥⲧⲓⲥ ⲛⲛⲥⲱⲧⲡ ⲙⲡⲛⲟⲩⲧⲉ ⲁⲩⲱ ⲡⲥⲟⲟⲩⲛ ⲛⲧⲙⲉ . ⲧⲁⲓ ⲉⲧϣⲟⲟⲡ ⲕⲁⲧⲁⲟⲩⲙⲛⲧⲉⲩⲥⲉⲃⲏⲥ
English: Paul, a servant of God, and an apostle of Jesus Christ, according to the faith of God's chosen ones, and the knowledge of the truth which is according to godliness,
Text: 56_Titus_1
Coptic: ϩⲛⲧϩⲉⲗⲡⲓⲥ ⲙⲡⲱⲛϩ ϣⲁⲉⲛⲉϩ . ⲡⲁⲓ ⲉⲛⲧⲁϥⲉⲣⲏⲧ ⲙⲙⲟϥ ⲛϭⲓⲡⲛⲟⲩⲧⲉ ⲙⲙⲉ ϩⲁⲧϩⲏ ⲛⲛⲉⲟⲩⲟⲉⲓϣ ⲛϣⲁ ⲉⲛⲉϩ .
English: in hope of eternal life, which God, who can't lie, promised before time began;
Text: 56_Titus_1
Coptic: ⲉⲁϥⲟⲩⲱⲛϩ ⲇⲉ ⲉⲃⲟⲗ ⲙⲡⲉϥϣⲁϫⲉ ϩⲛⲛⲉϥⲟⲩⲟⲉⲓϣ ϩⲛⲟⲩⲧⲁϣⲉⲟⲉⲓϣ ⲡⲁⲓ ⲁⲛⲟⲕ ⲉⲛⲧⲁⲩⲧⲁⲛϩⲟⲩⲧ ⲉⲣⲟϥ ⲕⲁⲧⲁⲡⲟⲩⲉϩⲥⲁϩⲛⲉ ⲙⲡⲛⲟⲩⲧⲉ ⲡⲉⲛⲥⲱⲧⲏⲣ ⲉϥⲥϩⲁⲓ
English: but in his own time revealed his word in the message with which I was entrusted according to the commandment of God our Savior;
Text: 56_Titus_1
Coptic: ⲛⲧⲓⲧⲟⲥ ⲡϩⲁⲕ ⲛϣⲏⲣⲉ ⲕⲁⲧⲁⲧⲉⲛⲡⲓⲥⲧⲓⲥ ϩⲓⲟⲩⲥⲟⲡ . ⲧⲉⲭⲁⲣⲓⲥ ⲛⲁⲕ ⲙⲛⲧⲉⲓⲣⲏⲛⲏ ⲛⲧⲙ ⲡⲛⲟⲩⲧⲉ ⲡⲉⲓⲱⲧ ⲙⲛⲡⲉⲭⲣⲓⲥⲧⲟⲥ ⲓⲏⲥⲟⲩⲥ ⲡⲉⲛⲥⲱⲧⲏⲣ .
English: to Titus, my true child according to a common faith: Grace, mercy, and peace from God the Father and the Lord Jesus Christ our Savior.
Text: 56_Titus_1
Coptic: ⲉⲧⲃⲉⲡⲁⲓ ⲁⲓⲕⲁⲁⲕ ϩⲛⲕⲣⲏⲧⲏ . ϫⲉⲕⲁⲁⲥ ⲉⲕⲉⲥⲙⲓⲛⲉ ⲙⲡⲕⲉⲥⲉⲉⲡⲉ . ⲁⲩⲱ ⲛⲅⲧⲁϩⲟ ⲉⲣⲁⲧⲟⲩ ⲛϩⲉⲛⲡⲣⲉⲥⲃⲩⲧⲉⲣⲟⲥ ⲕⲁⲧⲁⲡⲟⲗⲓⲥ ⲛⲧϩⲉ ⲉⲛⲧⲁⲓϩⲱⲛ ⲉⲧⲟⲟⲧⲕ ⲙⲙⲟⲥ .
English: I left you in Crete for this reason, that you would set in order the things that were lacking, and appoint elders in every city, as I directed you;
Text: 56_Titus_1
Coptic: ⲡⲉⲧⲉⲙⲛϩⲱⲃ ϫⲓ ⲉϩⲟⲩⲛ ⲉⲣⲟϥ ⲉⲁϥⲣϩⲁⲓ ⲛⲟⲩⲥϩⲓⲙⲉ ⲛⲟⲩⲱⲧ ⲉⲩⲛⲧⲁϥ ⲙⲙⲁⲩ ⲛⲛⲉϥϣⲏⲣⲉ ⲙⲡⲓⲥⲧⲟⲥ ⲉⲛⲥⲉϩⲛ ⲟⲩⲕⲁⲧⲏⲅⲟⲣⲓⲁ ⲁⲛ ⲙⲙⲛⲧϣⲛⲁ ⲏⲛⲥⲉϩⲩⲡⲟⲧⲁⲥⲥⲉ ⲁⲛ .
English: if anyone is blameless, the husband of one wife, having children who believe, who are not accused of loose or unruly behavior.
Text: 56_Titus_1
Coptic: ϣϣⲉ ⲅⲁⲣ ⲉⲡⲉⲡⲓⲥⲕⲟⲡⲟⲥ ⲉⲧⲙⲧⲣⲉⲩϭⲛϩⲱⲃ ⲉϩⲟⲩⲛ ⲉⲣⲟϥ ϩⲱⲥ ⲟⲓⲕⲟⲛⲟⲙⲟⲥ ⲛⲧⲉⲡⲛⲟⲩⲧⲉ ⲉⲛⲟⲩϫⲁⲥⲓϩⲏⲧ ⲁⲛ ⲡⲉ ⲉⲛⲟⲩⲣⲉϥϭⲛⲁⲧ ⲁⲛ ⲡⲉ ⲉⲛⲟⲩⲣⲉϥϯϩⲉ ⲁⲛ ⲡⲉ ⲉⲛⲟⲩⲛⲟϣⲥϥ ⲁⲛ ⲡⲉ ⲉⲛⲟⲩⲙⲁⲓϩⲏⲩ ⲛϣⲗⲟϥ ⲁⲛ ⲡⲉ .
English: For the overseer must be blameless, as God's steward; not self-pleasing, not easily angered, not given to wine, not violent, not greedy for dishonest gain;
Text: 56_Titus_1
Coptic: ⲁⲗⲗⲁ ⲉϥⲟ ⲙⲙⲁⲓϣⲙⲙⲟ ⲙⲙⲁⲓ ⲡⲉⲧⲛⲁⲛⲟⲩϥ ⲛϩⲁⲕ ⲛⲇⲓⲕⲁⲓⲟⲥ ⲉϥⲟⲩⲁⲁⲃ ⲛⲉⲅⲕⲣⲁⲧⲏⲥ .
English: but given to hospitality, as a lover of good, sober minded, fair, holy, self-controlled;
Text: 56_Titus_1
Coptic: ⲉϥϭⲟⲗϫ ⲙⲡϣⲁϫⲉ ⲉⲧⲛϩⲟⲧ ⲕⲁⲧⲁⲧⲉⲥⲃⲱ . ϫⲉⲕⲁⲁⲥ ⲉϥⲉϣϭⲙϭⲟⲙ ⲉⲥⲟⲡⲥ ϩⲛⲧⲉⲥⲃⲱ ⲉⲧⲟⲩⲟϫ ⲁⲩⲱ ⲉϫⲡⲓⲉ ⲛⲉⲧⲟⲩⲱϩⲙ .
English: holding to the faithful word which is according to the teaching, that he may be able to exhort in the sound doctrine, and to convict those who contradict him.
Text: 56_Titus_1
Coptic: ϩⲁϩ ⲅⲁⲣ ⲛⲉⲧⲉⲛⲥⲉϩⲩⲡⲟⲧⲁⲥⲥⲉ ⲁⲛ . ⲛⲣⲉϥϫⲉϣⲁϫⲉ ⲛⲉⲡⲣⲁ . ⲁⲩⲱ ⲛⲣⲉϥⲧⲁⲕⲉ ϩⲏⲧ ⲛϩⲟⲩⲟ ⲇⲉ ⲛⲉⲃⲟⲗ ϩⲙⲡⲥⲃⲃⲉ .
English: For there are also many unruly men, vain talkers and deceivers, especially those of the circumcision,
Text: 56_Titus_1
Coptic: ⲛⲁⲓ ⲉϣϣⲉ ⲉϣⲧⲙⲣⲱⲟⲩ ⲛⲁⲓ ⲉⲧϣⲟⲣϣⲣ ⲛϩⲉⲛⲏⲓ ⲧⲏⲣⲟⲩ ⲉⲩϯⲥⲃⲱ ⲛⲛⲉⲧⲉⲙⲉϣϣⲉ ⲉⲧⲃⲉⲟⲩⲙⲛⲧⲙⲁⲓϩⲏⲩ ⲛϣⲗⲟϥ .
English: whose mouths must be stopped; men who overthrow whole houses, teaching things which they ought not, for dishonest gain's sake.
Text: 56_Titus_1
Coptic: ⲁⲩⲡⲣⲟⲫⲏⲧⲏⲥ ϫⲟⲟⲥ ⲉⲃⲟⲗ ⲛϩⲏⲧⲟⲩ ϫⲉⲛⲉⲕⲣⲓⲧⲏⲥ ϩⲉⲛⲣⲉϥϫⲓϭⲟⲗ ⲛⲉ ⲛⲟⲩⲟⲉⲓϣ ⲛⲓⲙ . ϩⲉⲛⲑⲏⲣⲓⲟⲛ ⲉⲩϩⲟⲟⲩ ⲛⲉ . ϩⲉⲛϩⲏ ⲉⲩⲟⲩⲟⲥϥ ⲛⲉ .
English: One of them, a prophet of their own, said, 'Cretans are always liars, evil beasts, and idle gluttons.'
Text: 56_Titus_1
Coptic: ⲧⲉⲓⲙⲛⲧⲙⲛⲧⲣⲉ ⲟⲩⲙⲉ ⲧⲉ ⲉⲧⲃⲉⲡⲁⲓ ϫⲡⲓⲟⲟⲩ ϩⲛⲟⲩϣⲱⲱⲧ ⲉⲃⲟⲗ . ϫⲉⲕⲁⲁⲥ ⲉⲩⲉⲟⲩϫⲁⲓ ϩⲛⲧⲡⲓⲥⲧⲓⲥ .
English: This testimony is true. For this cause, reprove them sharply, that they may be sound in the faith,
Text: 56_Titus_1
Coptic: ⲉⲛⲥⲉⲕⲱ ⲛϩⲧⲏⲩ ⲁⲛ ⲉϩⲉⲛϣϥⲱ ⲛⲓⲟⲩⲇⲁⲓ . ⲙⲛϩⲉⲛⲉⲛⲧⲟⲗⲏ ⲛⲣⲱⲙⲉ . ⲉⲩⲕⲧⲟ ⲙⲙⲟⲟⲩ ⲉⲃⲟⲗ ϩⲛⲧⲙⲉ .
English: not paying attention to Jewish fables and commandments of men who turn away from the truth.
Text: 56_Titus_1
Coptic: ⲛⲕⲁ ⲛⲓⲙ ⲟⲩⲁⲁⲃ ⲛⲛⲉⲧⲟⲩⲁⲁⲃ . ⲛⲉⲧϫⲁϩⲙ ⲇⲉ ⲙⲛⲛⲁⲡⲓⲥⲧⲟⲥ ⲙⲛⲗⲁⲁⲩ ⲟⲩⲁⲁⲃ ⲛⲁⲩ . ⲁⲗⲗⲁ ⲛⲉⲩⲕⲉϩⲏⲧ ⲥⲟⲟϥ ⲙⲛⲧⲉⲩⲥⲩⲛⲉⲓⲇⲏⲥⲓⲥ .
English: To the pure, all things are pure; but to those who are defiled and unbelieving, nothing is pure; but both their mind and their conscience are defiled.
Text: 56_Titus_1
Coptic: ⲥⲉϩⲟⲙⲟⲗⲟⲅⲉⲓ ϫⲉⲥⲉⲥⲟⲟⲩⲛ ⲙⲡⲛⲟⲩⲧⲉ ⲥⲉⲁⲣⲛⲁ ⲇⲉ ⲙⲙⲟϥ ϩⲛⲛⲉⲩϩⲃⲏⲩⲉ ⲉⲩⲃⲏⲧ ⲁⲩⲱ ⲉⲩⲟ ⲛⲁⲧⲥⲱⲧⲙ ⲛϫⲟⲟⲩⲧ ϩⲛϩⲱⲃ ⲛⲓⲙ ⲉⲧⲛⲁⲛⲟⲩϥ .
English: They profess that they know God, but by their works they deny him, being abominable, disobedient, and unfit for any good work.
Text: 56_Titus_2
Coptic: ⲛⲧⲟⲕ ⲇⲉ ϣⲁϫⲉ ⲛⲛⲉⲧⲉϣϣⲉ ⲛⲧⲉⲥⲃⲱ ⲉⲧⲟⲩⲟϫ .
English: But say the things which fit sound doctrine,
Text: 56_Titus_2
Coptic: ⲛϩⲗⲗⲟ ⲛⲥⲉϣⲱⲡⲉ ⲉⲩⲧⲟⲣϩ ⲛⲥⲉⲙⲛⲟⲥ ⲛⲣⲙⲛϩⲏⲧ ⲉⲩⲟⲩⲟϫ ϩⲛⲧⲡⲓⲥⲧⲓⲥ ϩⲛⲧⲁⲅⲁⲡⲏ ϩⲛⲧϩⲩⲡⲟⲙⲟⲛⲏ .
English: that older men should be temperate, sensible, sober minded, sound in faith, in love, and in patience:
Text: 56_Titus_2
Coptic: ⲛϩⲗⲗⲱ ⲟⲛ ⲛⲧⲉⲓϩⲉ ϩⲛⲟⲩⲥⲙⲟⲧ ⲉϥⲟⲩⲁⲁⲃ ⲛⲇⲓⲁⲃⲟⲗⲟⲥ ⲁⲛ . ⲉⲛⲥⲉⲟ ⲁⲛ ⲛϩⲙϩⲁⲗ ⲛⲟⲩⲏⲣⲡ ⲉⲛⲁϣⲱϥ . ⲛⲣⲉϥϯⲥⲃⲱ ⲉⲛⲁⲛⲟⲩϥ .
English: and that older women likewise be reverent in behavior, not slanderers nor enslaved to much wine, teachers of that which is good;
Text: 56_Titus_2
Coptic: ϫⲉⲉⲩⲉⲧⲥⲁⲃⲉ ⲛϣⲉⲉⲣⲉ ϣⲏⲙ . ⲉⲣⲙⲁⲓⲡⲉⲩϩⲁⲓ . ⲙⲙⲁⲓⲛⲉⲩϣⲏⲣⲉ .
English: that they may train the young women to love their husbands, to love their children,
Text: 56_Titus_2
Coptic: ⲛⲥⲁⲃⲏ ⲉⲩⲟⲩⲁⲁⲃ ⲛⲣⲉϥⲧⲉϣⲙⲁ ⲛⲁⲅⲁⲑⲟⲥ ⲉⲩϩⲩⲡⲟⲧⲁⲥⲥⲉ ⲛⲛⲉⲩϩⲁⲓ ϫⲉⲛⲛⲉⲩϫⲓ ⲟⲩⲁ ⲉⲡϣⲁϫⲉ ⲙⲡⲛⲟⲩⲧⲉ .
English: to be sober minded, chaste, workers at home, kind, being in subjection to their own husbands, that God's word may not be blasphemed.
Text: 56_Titus_2
Coptic: ⲛϣⲏⲣⲉ ⲟⲛ ϣⲏⲙ ⲡⲁⲣⲁⲕⲁⲗⲉⲓ ⲙⲙⲟⲟⲩ ⲛⲧⲉⲓϩⲉ ⲉⲛⲣⲙⲛϩⲏⲧ .
English: Likewise, exhort the younger men to be sober minded;
Text: 56_Titus_2
Coptic: ⲉⲕⲉⲓⲣⲉ ⲙⲙⲟⲕ ⲛⲥⲙⲟⲧ ϩⲛϩⲱⲃ ⲛⲓⲙ ϩⲛⲛⲉϩⲃⲏⲩⲉ ⲉⲧⲛⲁⲛⲟⲩⲟⲩ ϩⲛⲧⲉⲥⲃⲱ ⲁϫⲛⲫⲑⲟⲛⲓ ⲛⲟⲩⲧⲃⲃⲟ ⲛⲟⲩⲙⲛⲧⲥⲉⲙⲛⲟⲥ .
English: in all things showing yourself an example of good works; in your teaching showing integrity, seriousness, incorruptibility,
Text: 56_Titus_2
Coptic: ⲛⲟⲩϣⲁϫⲉ ⲉϥⲟⲩⲟϫ ⲁϫⲛⲁⲣⲓⲕⲉ ϫⲉⲉⲣⲉⲡⲉⲧϯ ⲟⲩⲃⲏⲛ ϫⲓϣⲓⲡⲉ ⲉⲙⲛⲧϥ ⲗⲁⲁⲩ ⲙⲡⲉⲧϩⲟⲟⲩ ⲉϫⲱ ⲉⲣⲟⲛ .
English: and soundness of speech that can't be condemned; that he who opposes you may be ashamed, having no evil thing to say about us.
Text: 56_Titus_2
Coptic: ⲛϩⲙϩⲁⲗ ⲉⲧⲣⲉⲩϩⲩⲡⲟⲧⲁⲥⲥⲉ ⲛⲛⲉⲩϫⲓⲥⲟⲟⲩⲉ . ⲉⲩⲣⲁⲛⲁⲩ ϩⲛϩⲱⲃ ⲛⲓⲙ . ⲉⲛⲥⲉⲟⲩⲱϩⲙ ⲁⲛ .
English: Exhort servants to be in subjection to their own masters, and to be well-pleasing in all things; not contradicting;
Text: 56_Titus_2
Coptic: ⲉⲛⲥⲉϩⲉⲡ ⲗⲁⲁⲩ ⲁⲛ . ⲁⲗⲗⲁ ⲉⲩⲟⲩⲱⲛϩ ⲉⲃⲟⲗ ⲙⲡⲓⲥⲧⲓⲥ ⲛⲓⲙ ⲉⲛⲁⲛⲟⲩϥ . ϫⲉⲕⲁⲁⲥ ⲉⲩⲉⲕⲟⲥⲙⲉⲓ ⲛⲧⲉⲥⲃⲱ ⲙⲡⲉⲛⲥⲱⲧⲏⲣ ⲛⲛⲟⲩⲧⲉ ϩⲛϩⲱⲃ ⲛⲓⲙ .
English: not stealing, but showing all good fidelity; that they may adorn the doctrine of God, our Savior, in all things.
Text: 56_Titus_2
Coptic: ⲁⲧⲉⲭⲁⲣⲓⲥ ⲅⲁⲣ ⲙⲡⲛⲟⲩⲧⲉ ⲡⲉⲛⲥⲱⲧⲏⲣ ⲟⲩⲱⲛϩ ⲉⲃⲟⲗ ⲛⲣⲱⲙⲉ ⲛⲓⲙ
English: For the grace of God has appeared, bringing salvation to all men,
Text: 56_Titus_2
Coptic: ⲉⲥϯⲥⲃⲱ ⲛⲁⲛ . ϫⲉⲕⲁⲁⲥ ⲉⲁⲛⲕⲱ ⲛⲥⲱⲛ ⲛⲧⲙⲛⲧϣⲁϥⲧⲉ ⲙⲛⲛⲉⲡⲓⲑⲩⲙⲓⲁ ⲛⲕⲟⲥⲙⲓⲕⲟⲛ ⲛⲧⲛⲱⲛϩ ϩⲛⲟⲩⲙⲛⲧⲣⲙⲛⲧϩⲏⲧ ⲙⲛⲟⲩⲙⲛⲧⲇⲓⲕⲁⲓⲟⲥ . ⲙⲛⲟⲩⲙⲛⲧⲉⲩⲥⲉⲃⲏⲥ ϩⲙⲡⲉⲓⲁⲓⲱⲛ .
English: instructing us to the intent that, denying ungodliness and worldly lusts, we would live soberly, righteously, and godly in this present world;
Text: 56_Titus_2
Coptic: ⲉⲛϭⲱϣⲧ ⲉⲃⲟⲗ ϩⲏⲧⲥ ⲛⲧϩⲉⲗⲡⲓⲥ ⲙⲙⲁⲕⲁⲣⲓⲟⲥ . ⲙⲛⲡⲟⲩⲱⲛϩ ⲉⲃⲟⲗ ⲙⲡⲉⲟⲟⲩ ⲙⲡⲛⲟϭ ⲛⲛⲟⲩⲧⲉ . ⲙⲛⲡⲉⲛⲥⲱⲧⲏⲣ ⲓⲏⲥⲟⲩⲥ ⲡⲉⲭⲣⲓⲥⲧⲟⲥ .
English: looking for the blessed hope and appearing of the glory of our great God and Savior, Jesus Christ;
Text: 56_Titus_2
Coptic: ⲡⲁⲓ ⲉⲛⲧⲁϥⲧⲁⲁϥ ϩⲁⲣⲟⲛ ϫⲉⲕⲁⲁⲥ ⲉϥⲉⲥⲟⲧⲛ ⲉⲃⲟⲗ ϩⲛⲁⲛⲟⲙⲓⲁ ⲛⲓⲙ . ⲁⲩⲱ ⲛϥⲧⲃⲃⲟⲛ ⲛⲁϥ ⲛⲟⲩⲗⲁⲟⲥ ⲉϥⲧⲟⲩⲏⲧ . ⲛⲣⲉϥⲕⲱϩ ⲉϩⲉⲛϩⲃⲏⲩⲉ ⲉⲛⲁⲛⲟⲩⲟⲩ .
English: who gave himself for us, that he might redeem us from all iniquity, and purify for himself a people for his own possession, zealous for good works.
Text: 56_Titus_2
Coptic: ϫⲱ ⲛⲛⲁⲓ ⲁⲩⲱ ⲛⲅⲡⲁⲣⲁⲕⲁⲗⲉⲓ ⲛⲅϫⲡⲓⲟ ϩⲛⲟⲩⲉϩⲥⲁϩⲛⲉ ⲛⲓⲙ . ⲙⲡⲣⲧⲣⲉⲗⲁⲁⲩ ⲕⲁⲧⲁⲫⲣⲟⲛⲉⲓ ⲙⲙⲟⲕ .
English: Say these things and exhort and reprove with all authority. Let no man despise you.
Text: 56_Titus_3
Coptic: ⲙⲁⲣⲟⲩⲣⲡⲙⲉⲉⲩⲉ ⲉϩⲩⲡⲟⲧⲁⲥⲥⲉ ⲛⲛⲓⲁⲣⲭⲏ . ⲙⲛⲛⲓⲉⲝⲟⲩⲥⲓⲁ . ⲉⲣⲥⲧⲙⲏⲧ ⲉⲩⲥⲃⲧⲱⲧ ⲉϩⲱⲃ ⲛⲓⲙ ⲛⲁⲅⲁⲑⲟⲛ .
English: Remind them to be in subjection to rulers and to authorities, to be obedient, to be ready for every good work,
Text: 56_Titus_3
Coptic: ⲉⲧⲙϫⲓⲟⲩⲁ ⲉⲗⲁⲁⲩ . ⲉⲙⲉⲩⲙⲓϣⲉ . ⲛϩⲁⲕ ⲉⲩⲟⲩⲱⲛϩ ⲉⲃⲟⲗ ⲙⲙⲛⲧⲣⲙⲣⲁϣ ⲛⲓⲙ ⲛⲛⲁϩⲣⲛⲣⲱⲙⲉ ⲛⲓⲙ .
English: to speak evil of no one, not to be contentious, to be gentle, showing all humility toward all men.
Text: 56_Titus_3
Coptic: ⲛⲉⲛⲟ ⲅⲁⲣ ϩⲱⲱⲛ ⲙⲡⲓⲟⲩⲟⲉⲓϣ ⲛⲁⲧϩⲏⲧ ⲛⲁⲧⲥⲱⲧⲙ ⲉⲛⲡⲗⲁⲛⲁ ⲉⲛⲟ ⲛϩⲙϩⲁⲗ ⲛⲉⲡⲓⲑⲩⲙⲓⲁ ⲙⲛⲛϩⲏⲇⲟⲛⲏ ⲉⲧϣⲟⲃⲉ ⲉⲛⲙⲟⲟϣⲉ ϩⲛⲟⲩⲕⲁⲕⲓⲁ ⲙⲛⲟⲩⲫⲑⲟⲛⲟⲥ ⲉⲛⲟ ⲙⲙⲉⲥⲧⲉ ⲉⲛⲙⲟⲥⲧⲉ ⲛⲛⲉⲛⲉⲣⲏⲩ .
English: For we were also once foolish, disobedient, deceived, serving various lusts and pleasures, living in malice and envy, hateful, and hating one another.
Text: 56_Titus_3
Coptic: ⲛⲧⲉⲣⲉⲧⲙⲛⲧⲭⲣⲏⲥⲧⲟⲥ ⲇⲉ ⲙⲛⲧⲙⲛⲧⲙⲁⲓ ⲣⲱⲙⲉ ⲟⲩⲱⲛϩ ⲉⲃⲟⲗ ⲙⲡⲛⲟⲩⲧⲉ ⲡⲉⲛⲥⲱⲧⲏⲣ .
English: But when the kindness of God our Savior and his love toward mankind appeared,
Text: 56_Titus_3
Coptic: ⲉⲃⲟⲗ ⲁⲛ ϩⲛϩⲉⲛϩⲃⲏⲩⲉ ⲛⲇⲓⲕⲁⲓⲟⲥⲩⲛⲏ ⲉⲁⲛⲁⲁⲩ ⲁⲛⲟⲛ ⲁⲗⲗⲁ ⲕⲁⲧⲁⲡⲉϥⲛⲁ ⲁϥⲧⲟⲩϫⲟⲛ ϩⲓⲧⲙⲡϫⲱⲕⲙ ⲙⲡⲉϫⲡⲟ ⲛⲕⲉⲥⲟⲡ ⲙⲛⲧⲙⲛⲧⲃⲣⲣⲉ ⲙⲡⲉⲡⲛⲉⲩⲙⲁ ⲉⲧⲟⲩⲁⲁⲃ .
English: not by works of righteousness, which we did ourselves, but according to his mercy, he saved us, through the washing of regeneration and renewing by the Holy Spirit,
Text: 56_Titus_3
Coptic: ⲡⲁⲓ ⲉⲛⲧⲁϥⲡⲁϩⲧϥ ⲉϩⲣⲁⲓ ⲉϫⲱⲛ ϩⲛⲟⲩⲙⲛⲧⲣⲙⲙⲁⲟ ϩⲓⲧⲛⲓⲏⲥⲟⲩⲥ ⲡⲉⲭⲣⲓⲥⲧⲟⲥ ⲡⲉⲛⲥⲱⲧⲏⲣ .
English: whom he poured out on us richly, through Jesus Christ our Savior;
Text: 56_Titus_3
Coptic: ϫⲉⲕⲁⲁⲥ ⲉⲁⲛⲧⲙⲁⲉⲓⲟ ϩⲙⲡⲉϩⲙⲟⲧ ⲙⲡⲉⲧⲙⲙⲁⲩ ⲛⲧⲛϣⲱⲡⲉ ⲛⲕⲗⲏⲣⲟⲛⲟⲙⲟⲥ ⲕⲁⲧⲁⲧϩⲉⲗⲡⲓⲥ ⲙⲡⲱⲛϩ ϣⲁⲉⲛⲉϩ .
English: that, being justified by his grace, we might be made heirs according to the hope of eternal life.
Text: 56_Titus_3
Coptic: ⲟⲩⲡⲓⲥⲧⲟⲥ ⲡⲉ ⲡϣⲁϫⲉ ⲁⲩⲱ ϯⲟⲩⲱϣ ⲉⲧⲣⲉⲕⲣⲙⲛⲧⲣⲉ ⲛⲛⲁⲓ ϫⲉⲕⲁⲁⲥ ⲉⲩⲉϥⲓⲡⲣⲟⲟⲩϣ ⲙⲡⲣⲟϩⲓⲥⲧⲁ ⲉⲛⲉϩⲃⲏⲩⲉ ⲉⲧⲛⲁⲛⲟⲩⲟⲩ ⲛϭⲓⲛⲉⲧⲡⲓⲥⲧⲉⲩⲉ ⲉⲡⲛⲟⲩⲧⲉ ⲛⲁⲛⲟⲩ ⲛⲁⲓ ⲁⲩⲱ ⲥⲉϯϩⲏⲩ ⲛⲛⲣⲱⲙⲉ .
English: This saying is faithful, and concerning these things I desire that you affirm confidently, so that those who have believed God may be careful to maintain good works. These things are good and profitable to men;
Text: 56_Titus_3
Coptic: ⲛⲓϣⲓⲛⲉ ⲇⲉ ⲛⲥⲟϭ ⲙⲛⲛⲓϣϫⲱⲙ ⲙⲛⲛⲓϯⲧⲱⲛ ⲙⲛⲛⲓⲙⲓϣⲉ ⲛⲧⲉⲡⲛⲟⲙⲟⲥ ⲥⲁϩⲱⲕ ⲉⲃⲟⲗ ⲙⲙⲟⲟⲩ ⲛⲥⲉϯϩⲏⲩ ⲅⲁⲣ ⲁⲛ ⲁⲩⲱ ⲥⲉϣⲟⲩⲉⲓⲧ .
English: but shun foolish questionings, genealogies, strife, and disputes about the law; for they are unprofitable and vain.
Text: 56_Titus_3
Coptic: ⲟⲩϩⲉⲣⲁⲓⲧⲓⲕⲟⲥ ⲛⲣⲱⲙⲉ . ⲙⲛⲛⲥⲁϯⲥⲃⲱ ⲛⲁϥ ⲛⲟⲩⲥⲟⲡ ⲁⲩⲱ ⲥⲛⲁⲩ . ⲡⲁⲣⲁⲓⲧⲉⲓ ⲙⲙⲟϥ .
English: Avoid a factious man after a first and second warning;
Text: 56_Titus_3
Coptic: ⲉⲕⲥⲟⲟⲩⲛ ϫⲉⲁⲡⲁⲓ ⲛⲧⲉⲓⲙⲓⲛⲉ ⲡⲱϣⲥ ⲉⲃⲟⲗ . ⲁⲩⲱ ϥⲣⲛⲟⲃⲉ ⲉϥⲧϭⲁⲓⲏⲩ ϩⲁⲣⲟϥ ⲙⲁⲩⲁⲁϥ .
English: knowing that such a one is perverted, and sins, being self-condemned.
Text: 56_Titus_3
Coptic: ⲉⲓϣⲁⲛⲧⲛⲛⲟⲟⲩ ⲛⲁⲕ ⲛⲁⲣⲧⲉⲙⲁ ⲏⲧⲩⲭⲓⲕⲟⲥ ⲁⲣⲓⲁⲡⲁⲧⲟⲟⲧⲕ ⲉⲉⲓ ϣⲁⲣⲟⲓ ⲉⲛⲓⲕⲟⲡⲟⲗⲓⲥ . ⲛⲧⲁⲓⲕⲣⲓⲛⲉ ⲅⲁⲣ ⲉⲣⲧⲉⲡⲣⲱ ⲙⲙⲁⲩ .
English: When I send Artemas to you, or Tychicus, be diligent to come to me to Nicopolis, for I have determined to winter there.
Text: 56_Titus_3
Coptic: ⲍⲏⲛⲁ ⲡⲛⲟⲙⲓⲕⲟⲥ ⲙⲛⲁⲡⲟⲗⲗⲱ ⲧⲛⲛⲟⲟⲩⲥⲟⲩ ϩⲛⲟⲩϭⲉⲡⲏ ϫⲉⲛⲛⲉⲩϣⲱⲱⲧ ⲛⲗⲁⲁⲩ .
English: Send Zenas, the lawyer, and Apollos on their journey speedily, that nothing may be lacking for them.
Text: 56_Titus_3
Coptic: ⲙⲁⲣⲉⲛⲉⲥⲛⲏⲩ ⲇⲉ ⲥⲃⲟ ⲉⲡⲣⲟϩⲓⲥⲧⲁ ⲉϫⲛⲛⲉϩⲃⲏⲩⲉ ⲉⲧⲛⲁⲛⲟⲩⲟⲩ ⲉⲛⲉⲭⲣⲉⲓⲁ ⲛⲁⲛⲁⲅⲕⲁⲓⲟⲛ . ϫⲉⲛⲛⲉⲩϣⲱⲡⲉ ⲁϫⲛⲕⲁⲣⲡⲟⲥ .
English: Let our people also learn to maintain good works for necessary uses, that they may not be unfruitful.
Text: 56_Titus_3
Coptic: ⲥⲉϣⲓⲛⲉ ⲉⲣⲟⲕ ⲛϭⲓⲛⲉⲧⲛⲙⲙⲁⲓ ⲧⲏⲣⲟⲩ . ϣⲓⲛⲉ ⲉⲛⲉⲧⲙⲉ ⲙⲙⲟⲛ ϩⲛⲧⲡⲓⲥⲧⲓⲥ . ⲧⲉⲭⲁⲣⲓⲥ ⲛⲙⲙⲏⲧⲛ ⲧⲏⲣⲧⲛ .
English: All who are with me greet you. Greet those who love us in faith. Grace be with you all. Amen.
Text: 57_Philemon_1
Coptic: ⲡⲁⲩⲗⲟⲥ ⲡⲉⲧⲙⲏⲣ ⲛⲧⲉⲡⲉⲭⲣⲓⲥⲧⲟⲥ ⲓⲏⲥⲟⲩⲥ ⲙⲛⲧⲓⲙⲟⲑⲉⲟⲥ ⲡⲥⲟⲛ ⲉⲩⲥϩⲁⲓ ⲙⲫⲓⲗⲏⲙⲱⲛ ⲡⲙⲉⲣⲓⲧ ⲁⲩⲱ ⲡⲉⲛϣⲃⲣⲣϩⲱⲃ
English: Paul, a prisoner of Christ Jesus, and Timothy our brother, to Philemon, our beloved fellow worker,
Text: 57_Philemon_1
Coptic: ⲙⲛⲁⲙⲫⲓⲁ ⲧⲙⲉⲣⲓⲧ ⲙⲛⲁⲣⲭⲓⲡⲡⲟⲥ ⲡⲉⲛϣⲃⲣⲙⲁⲧⲟⲓ . ⲙⲛⲧⲥⲟⲟⲩϩⲥ ⲉⲧϩⲙⲡⲉⲕⲏⲓ .
English: to the beloved Apphia, to Archippus, our fellow soldier, and to the assembly in your house:
Text: 57_Philemon_1
Coptic: ⲧⲉⲭⲁⲣⲓⲥ ⲛⲏⲧⲛ ⲙⲛⲧⲉⲓⲣⲏⲛⲏ ⲉⲃⲟⲗ ϩⲓⲧⲙⲡⲛⲟⲩⲧⲉ ⲡⲉⲛⲉⲓⲱⲧ ⲙⲛⲡϫⲟⲉⲓⲥ ⲓⲏⲥⲟⲩⲥ ⲡⲉⲭⲣⲓⲥⲧⲟⲥ .
English: Grace to you and peace from God our Father and the Lord Jesus Christ.
Text: 57_Philemon_1
Coptic: ϯϣⲡϩⲙⲟⲧ ⲛⲧⲙ ⲡⲁⲛⲟⲩⲧⲉ ⲛⲟⲩⲟⲉⲓϣ ⲛⲓⲙ . ⲉⲓⲉⲓⲣⲉ ⲙⲡⲉⲕⲙⲉⲉⲩⲉ ϩⲛⲛⲁϣⲗⲏⲗ
English: I thank my God always, making mention of you in my prayers,
Text: 57_Philemon_1
Coptic: ⲉⲓⲥⲱⲧⲙ ⲉⲧⲉⲕⲡⲓⲥⲧⲓⲥ ⲙⲛⲧⲉⲕⲁⲅⲁⲡⲏ ⲉⲧⲉⲩⲛⲧⲁⲕⲥ ⲉϩⲟⲩⲛ ⲉⲡϫⲟⲉⲓⲥ ⲓⲏⲥⲟⲩⲥ . ⲁⲩⲱ ⲉⲧϩⲟⲩⲛ ⲉⲛⲉⲧⲟⲩⲁⲁⲃ ⲧⲏⲣⲟⲩ .
English: hearing of your love, and of the faith which you have toward the Lord Jesus, and toward all the saints;
Text: 57_Philemon_1
Coptic: ϫⲉⲉⲣⲉⲧⲕⲟⲓⲛⲱⲛⲓⲁ ⲛⲧⲉⲕⲡⲓⲥⲧⲓⲥ ϣⲱⲡⲉ ⲉⲥⲉⲛⲉⲣⲅⲉⲓ ϩⲙⲡⲥⲟⲟⲩⲛ ⲙⲡⲉⲧⲛⲁⲛⲟⲩϥ ⲛⲓⲙ ⲉⲧⲛϩⲏⲧ ⲧⲏⲩⲧⲛ ⲉϩⲟⲩⲛ ⲉⲡⲉⲭⲣⲓⲥⲧⲟⲥ .
English: that the fellowship of your faith may become effective, in the knowledge of every good thing which is in us in Christ Jesus.
Text: 57_Philemon_1
Coptic: ⲁⲓⲣⲟⲩⲛⲟϭ ⲅⲁⲣ ⲛⲣⲁϣⲉ ⲙⲛⲟⲩⲥⲟⲗⲥⲗ ⲉϩⲣⲁⲓ ⲉϫⲛⲧⲉⲕⲁⲅⲁⲡⲏ . ϫⲉⲁⲛⲉⲥⲡⲗⲁⲅⲭⲛⲟⲛ ⲛⲛⲉⲧⲟⲩⲁⲁⲃ ⲙⲧⲟⲛ ⲙⲙⲟⲟⲩ ⲉⲃⲟⲗ ϩⲓⲧⲟⲟⲧⲕ ⲡⲥⲟⲛ .
English: For we have much joy and comfort in your love, because the hearts of the saints have been refreshed through you, brother.
Text: 57_Philemon_1
Coptic: ⲉⲧⲃⲉⲡⲁⲓ ⲉⲩⲛⲧⲁⲓ ⲙⲙⲁⲩ ⲛⲟⲩⲛⲟϭ ⲙⲡⲁⲣϩⲏⲥⲓⲁ ϩⲙⲡⲉⲭⲣⲓⲥⲧⲟⲥ ⲉⲟⲩⲉϩⲥⲁϩⲛⲉ ⲛⲁⲕ ⲙⲡⲉⲧⲉϣϣⲉ
English: Therefore, though I have all boldness in Christ to command you that which is appropriate,
Text: 57_Philemon_1
Coptic: ⲉⲧⲃⲉⲧⲁⲅⲁⲡⲏ ⲛϩⲟⲩⲟ . ⲉⲓⲡⲁⲣⲁⲕⲁⲗⲉⲓ . ⲉⲓⲟ ⲛⲧⲉⲓⲙⲓⲛⲉ ϩⲱⲥ ⲡⲁⲩⲗⲟⲥ ⲡⲛⲟϭ ⲉⲣⲟⲕ ⲧⲉⲛⲟⲩ ⲇⲉ ⲟⲛ ⲉⲓⲙⲏⲣ ϩⲙⲡⲉⲭⲣⲓⲥⲧⲟⲥ ⲓⲏⲥⲟⲩⲥ .
English: yet for love's sake I rather beg, being such a one as Paul, the aged, but also a prisoner of Jesus Christ.
Text: 57_Philemon_1
Coptic: ϯⲡⲁⲣⲁⲕⲁⲗⲉⲓ ⲙⲙⲟⲕ ϩⲁⲡⲁϣⲏⲣⲉ . ⲡⲁⲓ ⲉⲛⲧⲁⲓϫⲡⲟϥ ϩⲛⲛⲁⲙⲣⲣⲉ . ⲟⲛⲏⲥⲓⲙⲟⲥ .
English: I beg you for my child, whom I have become the father of in my chains, Onesimus,
Text: 57_Philemon_1
Coptic: ⲡⲁⲓ ⲉⲧⲟ ⲛⲁⲕ ⲛⲁⲧϣⲁⲩ ⲙⲡⲓⲟⲩⲟⲉⲓϣ . ⲧⲉⲛⲟⲩ ⲇⲉ ⲉϥⲟ ⲛⲁⲕ ⲁⲩⲱ ⲛⲁⲓ ⲛϣⲁⲩ . ⲁⲓⲧⲛⲛⲟⲟⲩϥ ϣⲁⲣⲟⲕ .
English: who once was useless to you, but now is useful to you and to me.
Text: 57_Philemon_1
Coptic: ⲛⲧⲟⲕ ⲇⲉ ϣⲟⲡϥ ⲉⲣⲟⲕ ⲉⲧⲉⲡⲁⲓ ⲡⲉ ⲛⲁⲥⲡⲗⲁⲅⲭⲛⲟⲛ .
English: I am sending him back. Therefore receive him, that is, my own heart,
Text: 57_Philemon_1
Coptic: ⲡⲁⲓ ⲉⲛⲉⲓⲟⲩⲱϣ ⲉⲁⲙⲁϩⲧⲉ ⲙⲙⲟϥ ϩⲁⲧⲏⲓ . ϫⲉⲕⲁⲁⲥ ⲉϥⲉϣⲙϣⲉ ⲛⲁⲓ ⲉⲡⲉⲕⲙⲁ ϩⲛⲙⲙⲣⲣⲉ ⲙⲡⲉⲩⲁⲅⲅⲉⲗⲓⲟⲛ .
English: whom I desired to keep with me, that on your behalf he might serve me in my chains for the Good News.
Text: 57_Philemon_1
Coptic: ⲙⲡⲓⲟⲩⲱϣ ⲇⲉ ⲉⲣⲗⲁⲁⲩ ⲁϫⲛⲧⲉⲕⲅⲛⲱⲙⲏ ϫⲉⲛⲛⲉⲡⲉⲕⲁⲅⲁⲑⲟⲛ ϣⲱⲡⲉ ⲕⲁⲧⲁⲟⲩϩⲧⲟⲣ . ⲁⲗⲗⲁ ⲉϩⲛⲁⲕ .
English: But I was willing to do nothing without your consent, that your goodness would not be as of necessity, but of free will.
Text: 57_Philemon_1
Coptic: ⲙⲉϣⲁⲕ ⲅⲁⲣ ⲛⲧⲁϥⲟⲩⲉ ⲙⲙⲟⲕ . ⲉⲧⲃⲉⲡⲁⲓ ⲡⲣⲟⲥⲟⲩⲟⲩⲛⲟⲩ . ϫⲉⲉⲕⲉϫⲓⲧϥ ϣⲁⲉⲛⲉϩ .
English: For perhaps he was therefore separated from you for a while, that you would have him forever,
Text: 57_Philemon_1
Coptic: ϩⲱⲥ ϩⲙϩⲁⲗ ⲁⲛ ϭⲉ ⲁⲗⲗⲁ ⲡⲉⲧⲛⲁⲁⲁϥ ⲉϩⲙϩⲁⲗ ⲟⲩⲥⲟⲛ ⲙⲙⲉⲣⲓⲧ ⲛⲁⲓ ⲛϩⲟⲩⲟ ⲉⲓⲉ ⲟⲩⲏⲣ ϭⲉ ⲛⲁⲕ ϩⲛⲧⲥⲁⲣⲝ ⲁⲩⲱ ϩⲙⲡϫⲟⲉⲓⲥ .
English: no longer as a slave, but more than a slave, a beloved brother, especially to me, but how much rather to you, both in the flesh and in the Lord.
Text: 57_Philemon_1
Coptic: ⲉϣⲱⲡⲉ ϭⲉ ϯϣⲟⲟⲡ ⲛⲁⲕ ⲛⲕⲟⲓⲛⲱⲛⲟⲥ ϣⲟⲡϥ ⲉⲣⲟⲕ ⲛⲧⲁϩⲉ .
English: If then you count me a partner, receive him as you would receive me.
Text: 57_Philemon_1
Coptic: ⲉϣϫⲉ ⲁϥϫⲓⲧⲕ ⲇⲉ ⲛϭⲟⲛⲥ ⲛⲟⲩϩⲱⲃ . ⲏⲟⲩⲛⲧⲁⲕ ⲉⲣⲟϥ . ⲡⲁⲓ ⲟⲡϥ ⲉⲣⲟⲓ .
English: But if he has wronged you at all, or owes you anything, put that to my account.
Text: 57_Philemon_1
Coptic: ⲁⲛⲟⲕ ⲡⲁⲩⲗⲟⲥ ⲁⲓⲥϩⲁⲓ ⲛⲧⲁϭⲓϫ ⲁⲛⲟⲕ ⲡⲉⲧⲛⲁⲧⲟⲩⲉⲓⲟ ⲛⲁⲕ . ϫⲉⲕⲁⲁⲥ ⲉⲛⲛⲁϫⲟⲟⲥ ϫⲉⲉⲕⲛⲧⲟⲟⲧ ϩⲱⲱⲕ ⲛϩⲙⲟⲧ .
English: I, Paul, write this with my own hand: I will repay it (not to mention to you that you owe to me even your own self besides).
Text: 57_Philemon_1
Coptic: ⲁⲓⲟ ⲡⲥⲟⲛ ⲉⲓⲉⲙⲧⲟⲛ ⲛϩⲏⲧ ϩⲁⲣⲟⲕ ϩⲙⲡϫⲟⲉⲓⲥ . ϯⲙⲧⲟⲛ ⲛⲛⲁⲥⲡⲗⲁⲅⲭⲛⲟⲛ ϩⲙⲡⲉⲭⲣⲓⲥⲧⲟⲥ .
English: Yes, brother, let me have joy from you in the Lord. Refresh my heart in the Lord.